২০১৯ বাংলাদেশ প্রিমিয়ার লিগ ফাইনাল
২০১৯ বাংলাদেশ প্রিমিয়ার লিগ ফাইনাল হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৯ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। এই খেলার মাধ্যমে ২০১৯ বাংলাদেশ প্রিমিয়ার লিগের বিজয়ী দল নির্ধারিত হয়।। ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং আলরাউন্ডারের নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।